София. "Вотът на недоверие постигна своята цел. Първо, задействаха се контролните и регулаторните органи в държавата. Второ, екологичното министерство започна да променя наредбите, свързани с отпадъците, които 3 години не са пипани, след като е приет законът. Трето, след 60 наши въпроса по кризата с водата в Перник, след заявката за вот на недоверие, управляващите се размърдаха да започнат да решават проблема, който не е само в Перник. Това са следствията от внесения от нас вот. Спечелихме и обществената подкрепа". Това заяви зам.-председателят на ПГ "БСП за България" Георги Свиленски пред БНТ, съобщиха от пресцентъра на БСП.
"След този вот на българските граждани трябва да им е ясно кое е управляващото мнозинство - ГЕРБ, Обединени патриоти, "Воля" и независимите, по правилник, а иначе зависими депутати", добави той.
"С декларацията си в парламента ние защитихме държавността, защитихме Конституцията и това- в България да се спазват законите. Дадохме пример с президента - доживяхме в 21 век президентът да бъде подслушван", каза още Свиленски. Според него от действията на прокуратурата е станало ясно, че този президент не е удобен на управляващите и непрекъснато ще бъде атакуван заради това, че си позволява да коментира и да изказва мнение по различни наболели за обществото въпроси. По думите му управляващите в България искат подчинен президент, какъвто е бил предходният.
София. Със 102 гласа „за“, 124 - „против“ и 9 - „въздържали се“ вотът на недоверие не успя да минe и третото правителството на Бойко Борисов оцеля за четвърти път. По правилник, за да е успешен вотът на недоверие, за него трябва да са гласували повече от половината от всички народни представители. При отхвърляне на недоверие на Министерския съвет ново предложение не може да бъде нап...